**Ացետալդեհիդ** (քացախալդեհիդ, էթանալ)՝ ալդեհիդների դասին պատկանող օրգանական միացություն է։ Քիմիական բանաձևը՝ **СH3СHO**, մոլեկուլը պարունակում է կարբոնիլային (կամ օքսո-) խումբ։ Ացետալդեհիդը մեծ քանակությամբ հանդիպում է բնության մեջ, մեծ քանակներով ստանում են արդյունաբերական եղանակով։ Ացետալդեհիդը հանդիպում է սուրճի, հասած մրգերի, հացի մեջ, սինթեզվում է բույսերի կողմից։ Ստանում են նաև էթանոլի օքսիդացումով։ Ացետալդեհիդով թունավորմամբ է պայմանավորվում նաև ալկոհոլի չարաշահումից հետո առաջացող գլխացավը և մյուս համախտանիշները։

Ֆիզիկական հատկություններ
------------------------

Ացետալդեհիդը եթերային ուժեղ հոտով, անգույն հեղուկ է, հեշտությամբ լուծվում է ջրում, սպիրտներում, եթերներում։ Շատ ցածր եռման ջերմաստիճանի (20,2 °C) պատճառով պահում և տեղափոխում են տրիմերների ձևով, որոնցից այն կարող են հետ ստանալ հանքային թթուների հետ տաքացնելով (հիմնականում ծծմբական թթվի)։

Ստացում
-------

2003 թվականին համաշխարհային արտադրությունը 1 տարում կազմել է մոտ 1 միլիոն տոննա։ Ստացման հիմնական եղանակը էթիլենի օքսիդացումն է (Վագների եղանակ)։

{\displaystyle {\mathsf {2CH\_{2}{\text{=}}CH\_{2}+O\_{2}\rightarrow 2CH\_{3}CHO}}}
Այն ստանում են նաև Կուչերովի ռեակցիայով.

{\displaystyle {\mathsf {HC\equiv CH+H\_{2}O{\xrightarrow[{}]{HgSO\_{4},H^{+}}}CH\_{3}CHO}}}
Ացետիլենի հիդրատացումով ստանում են նաև քացախաթթու, ռութենիումի աղերի առկայությամբ (Կուչերովի ռեակցիա).

{\displaystyle {\mathsf {C\_{2}H\_{2}+H\_{2}O\rightarrow CH\_{3}CHO}}}
Ստանում են նաև էթիլ սպիրտի դեհիդրումից կամ օքսիդացումից, պղնձի կամ արծաթի կատալիզատորների առկայությամբ.

{\displaystyle {\mathsf {C\_{2}H\_{5}OH{\xrightarrow[{}]{Ag,^{o}C}}CH\_{3}CHO+H\_{2}}}}
{\displaystyle {\mathsf {2C\_{2}H\_{5}OH+O\_{2}{\xrightarrow[{}]{Ag,^{o}C}}2CH\_{3}CHO+2H\_{2}O}}}

Հատկություններ
--------------

Կատալիզատորների, օրինակ մանգանի աղերի ներկայությամբ, ացետիլենը հեշտությամբ օքսիդանում է օդի թթվածնով և վերածվում քացախաթթվի՝

{\displaystyle {\mathsf {2CH\_{3}COH+O\_{2}{\xrightarrow[{}]{}}2CH\_{3}COOH}}}
Քացախադեհիդի վրա մի քանի կաթիլ խիտ ծծմբական թթվով ազդելիս նա փոխարկվում է մի նյութի, որը եռում է 124 °C-ում, այսինքն՝ ավելի բարձր ջերմաստիճանում, քան քացախալդեհիդի եռման աստիճանն է։ Այդ նյութը կոչվում է *պարալդեհիդ*։

##### Պարալդեհիդ

Պարալդեհիդի գոլորշիների խտությունը ըստ ջրածնի հավասար է 66-ի. հետևաբար, նրա մոլեկուլային կշիռը հավասար է 132-ի։ Քացախալդեհիդի երեք մոլեկուլները միանալով առաջացնում են մեկ մոլեկուլ պարալդեհիդ։

Պարալդեհիդը չի ցուցաբերում ալդեհիդներին բնորոշ ռեակցիաներ, չի վերականգնում արծաթի օքսիդի մոնիակային լուծույթը, ֆուքսինծծմբային թթվի հետ գունավորում չի առաջացնում։ Թույլ ծծմբական թթվի հետ տաքացնելիս պարալդեհիդը նորից վերածվում է հեշտ ցնդելի քացախալդեհիդ։ Քացախալդեհիդի մոլեկուլների միջև եղած կապը չունի առանձնահատուկ ամրություն։ Քանի որ ածխածնի ատոմների միջև եղած կապը բավական ամուր է և չի քայքայվում նյութը թույլ ծծմբական թթվի հետ տաքացնելիս։ Պարալդեհիդի առաջացման ժամանակ ճեղքվում է քացախալդեհիդի մոլեկուլում ածխածնի և թթվածնի ատոմների միջև եղած կրկնակի կապը և թթվածնի ու ածխածնի ատոմների մոտ ազատվում են վալենտականության մեկական միավորներ, որոնք փոխադարձ կերպով հագենում են քացախալդեհիդի երեք մոլեկուլներով։

Ցածր ջերմաստիճանում քացախալդեհիդի վրա ազդելով ծծմբական թթվով առաջանում է մի ուրիշ պոլիմեր՝ բյուրեղային մեթալդեհիդ **(C2H4O)4**։ Մեթիլալդեհիդը, պալալդեհիդի նման, նորից կարող է վերածվել քացախալդեհիդի։

Կոնդենսման ռեակցիաներ
---------------------

Կարբոնիլի նկատմամբ α-տեղում շարժուն ջրածնի ատոմ ունեցող ալդեհիդներն ու կետոնները հիմնային միջավայրում հակում ունեն մտնելու կոնդենսման ռեակցիաների մեջ, որի արդյունքում երկարում է ածխաջրածնային շղթան։ Այդ ռեակցիաներից են ալդոլ- և կետոլկոնդենսումները, որոնց ժամանակ առաջանում են ալդոլ և կետոլ։
Ալդեհիդային և հիդրօքսիլային ֆունկցիոնալ խումբ պարունակող միացությունները կոչվում են ալդոլ, իսկ կետոնային և հիդրօքսիլային խմբեր պարունակողները՝ կետոլ։

Ծանոթագրություններ
------------------

1. ↑  acetaldehyde
2. 1 2 3 4 5 6 7 8
3. 1 2  ACETALDEHYDE
4. ↑  *Bradley J. Williams A. J. Andrew S.I.D. Lang* Jean-Claude Bradley Open Melting Point Dataset // *Figshare* — 2014. — doi:10.6084/M9.FIGSHARE.1031637.V2
5. ↑
6. ↑  en:Wacker process

Արտաքին հղումներ
----------------

* SEKAB, a producer of green Acetaldehyde
* International Chemical Safety Card 0009
* National Pollutant Inventory – Acetaldehde Archived 2009-07-10 at the Wayback Machine.
* NIOSH Pocket Guide to Chemical Hazards
* Methods for sampling and analysis
* IARC Monograph: "Acetaldehyde" Archived 2018-06-22 at the Wayback Machine.
* Hal Kibbey, Genetic Influences on Alcohol Drinking and Alcoholism, Indiana University Research and Creative Activity, Vol. 17 no. 3.
* United States Food and Drug Administration (FDA) information for acetaldehyde Archived 2004-10-09 at the Wayback Machine.
* Acetaldehyde production process flow sheet by ethylene oxidation method

Գրականություն
-------------

* Բ. Ա. Պավլով, Ա. Պ. Տերենտև /Օրգանական քիմիայի դասընթաց/

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ալդեհիդներ |
| --- |
|  |
| 1 | CH2O • Ացետալդեհիդ • CCl3CHO • СН3СН2СHO • С4Н8О • C9H18O • C10H20O • C12H24O • OCHCHO • CH2(CHO)2 |
|  |
| 2 | C3H4O • C₄H₆O • C14H22O • C₁₀H₁₆O • C10H18O |
|  |
| 3 | C6H5CHO • C7Н6O2 • C9H8O • C8H8O2 • Վանիլին • C9H10O3 • C8H6O3 |
|  |
| 4 | Ֆուրֆուրոլ • Վիտամին B6 |

 |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ChEMBL · IUPHAR · KEGG · UNII |
|  |
| Բառարաններ և հանրագիտարաններ | Բրիտանիկա (օնլայն) · Բրոքհաուսի և Եփրոնի · Մեծ կատալոնական · Մեծ կատալոնական · Մեծ նորվեգական · Մեծ ռուսական · MESH ID · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX543221 · BNF: 12458381r · GND: 4141233-3 · LCCN: sh95006357 · Microsoft: 2777595113 · NKC: ph118248 |

 |

 |